Espanjalaiset
Suurin osa Espanjan asukkaista, noin 31,6 miljoonaa, puhuu ainoana äidinkielenään espanjaa ("español" tai "castellano"). Espanjassa on yhteensä 44 miljoonaa asukasta, joista siis yli 10 miljoonaa puhuu äidinkielenään sekä espanjaa että muuta kuin espanjan kieltä – valtaosa heistä joko katalaania, galegoa tai baskin kieltä.
Baleaarit
Viralliset kielet ovat katalaani ja espanja. Espanjan tilastokeskuksen mukaan vuonna 2017 Baleaarien asukasluku oli 1 115 999. Mallorca on suurin saarista, sillä siellä oli 868 693 asukasta vuonna 2017. Saarten pääkaupungissa Palma de Mallorcassa asui samana vuonna 406 492 asukasta. Toiseksi suurin kunta oli Mallorcalla sijaitseva Calvià. Ibizan (asukasluku 143 856) suurin kunta oli Ibiza (49 689 asukasta) ja Menorcan (91 170 asukasta) Ciutadella de Menorca (28 838 asukasta). Formanteralla oli 12 280 asukasta.